મોડાસામાં અત્યાધુનિક આઈકોનીક બસ સ્ટેન્ડનું નિર્માણ થવા જઈ રહ્યું છે ત્યારે આ બસ સ્ટેશનની જગ્યાએ હાલ મેઘરજ રોડ વિસ્તારમાં હંગામી બસ સ્ટેન્ડનું નિર્માણ થયું છે. જ્યાં વરસાદી પાણીના ભરાવાને કારણે આ રસ્તે પ્રવેશતા મુસાફરોની સમસ્યા હલ થાય તે હેતુથી અરવલ્લી જિલ્લા કોંગ્રેસના કાર્યકર્તાઓ દ્વારા નગરપાલિકાના ચીફ ઓફિસર પ્રણવ પારેખને રજૂઆત કરી ત્વરીત પાણીના નિકાલની માંગ કરી હતી. ઉલ્લેખનીય છે કે હંગામી બસ સ્ટેન્ડ બનતાં આ વિસ્તારમાં મુસાફરોની અવર જવર વધતાં દુકાનદારો દ્વારા જાહેર રોડ ઉપર દબાણો કરાતાં માર્ગ સાંકળો બન્યો છે.